Robbie Williams på hemmelig Oslo-tur
Den britiske artisten spilte på Theatercaféen på Hotel Continental i Oslo, skriver Aftenposten. Finansmannen Christen Sveaas skal ha invitert Robbie Williams i anledning sin egen 60-årsdag. Christen Sveaas, en av Norges rikeste menn, har også feiret stort tidligere. Forretningsmannen overrasket 140 av sine venner ved å fly dem til overraskelsesfest i St. Petersburg for ti år siden. Der dukket også Elton John opp. VG møtte Sveaas for en drøy uke siden. Da var han svært hemmelighetsfull om feiringen. Robbie Williams har selv lagt ut bilde på sin Twitter der han poserer i en hotellgang, trolig fra dette besøket. ...the shoes though x https://t.co/JtiUFmZKv1 — Robbie Williams (@robbiewilliams)18.06.16, 11:37 – Jeg forteller ingenting. – Hvor mange venner har du invitert? – Sånne ting svarer jeg ikke på. Stort VG-intervju: - Jeg er nok noe for meg selv – Er planen å feire i Norge eller utlandet? – Nå må du gi deg. Det skal være langt borti Vekkistan! – Det skal altså være i utlandet? – Hører du dårlig eller? Langt borti Vekkistan, sa jeg! Journalisten spør videre. – Blir det underholdning i bursdagen din? – Helt sikkert, hvis det er noe selskap i det hele tatt. – Har du bestemt deg for IKKE å holde selskap? – Du kommer ingen vei, men du må gjerne fortsette. Nå viser det seg altså at Christen Sveaas ikke reiste så lang. Men selskap og underholdning ble det. Johan H. Andresen var en av gjestene som satt pris på det. Generous friend, for his birthday, inviting a cool artist in Oslo https://t.co/IIdSMAMKu9 — Johan H. Andresen (@FerdOwner)19.06.16, 01:06
Robbie Williams kastet glans over Christen Sveaas' 60-årsdag i går.